cyanic-selkie/wikianc huggingface dataset:
גוסטבו סימוני
ביוגרפיה
החל משנת 1877, הוא נסע רבות, ביקר בצרפת, ספרד ובמיוחד בצפון אפריקה, שם התגורר מספר תקופות ממושכות באלג'יריה, תוניסיה ומרוקו. שנים רבות הוא התגורר בבית מבודד ליד תלמסאן, שם ביקרו אותו חבריו ומקורביו מרומא ופיתח מערכת יחסים טובים עם הרשויות המקומיות. ב-1889 הוא זכה במדליית זהב בסלון על התיאור המונומנטלי שלו של שריפת פרספוליס. המלך אומברטו הראשון היה בין לקוחותיו הקבועים. הוא גם היה חבר באקדמיה של סן לוקא.
בשנות ה-90 הוא פתח סטודיו בפריז והקים ברומא בית ספר לציור אוריינטלי. כשחזר לשם, הוא התגורר בבית חווה ששופץ על ידי חתנו, האדריכל פרנצ'סקו לה גראסה. היו לו חמישה ילדים בסך הכל, שלושה מהם הפכו לציירים: פאולו (1882–1960), גם הוא מזרחן, שמת במהלך מלחמת העצמאות של אלג'יריה, מריו (1885–1953), שהתמחה בטבע דומם, ואטורה (1895–?), שהיגר לאריזונה וצייר נופים מדבריים.
בנוסף לסצנות האוריינטליסטיות שלו, הוא יצר סצנות ז'אנר, בתוספת סצנות היסטוריות מלאות דמיון מרומא העתיקה ומהמאות ה-17–18. יצירותיו מוכרות בדרך כלל יותר בקרב ציירי צבעי מים באנגליה מאשר באיטליה.
מחוץ לאיטליה ניתן לראות את עבודותיו בגלאזגו, לייפציג, מלבורן וניו יורק.
גביע המדינה בכדורגל 1997/1998
גביע המדינה בכדורגל 1997/1998 הייתה התחרות ה-60 מאז היווסדה וה-45 לאחר קום מדינת ישראל. המשחקים החלו בספטמבר 1997 והסתיימו ב-12 במאי 1998.
מכבי חיפה ניצחה במשחק הגמר ובכך זכתה בגביע החמישי שלה. בעקבות כך הקבוצה העפילה לתחרות גביע אירופה למחזיקות גביע.
השלבים המוקדמים
בשלב המוקדם השתתפו קבוצות של ליגה ג'. בסיבוב השמיני שהתקיים ב-17 בינואר 1998 לתחרות הצטרפו קבוצות של ליגה לאומית.
שתי קבוצות מהליגה הלאומית הודחו בסיבוב ח על ידי קבוצות מליגה נמוכה יותר
הפועל צפרירים חולון מהליגה הארצית הביסה 0-3 את מכבי הרצליה
מכבי אחי נצרת מליגה א' גברה על הפועל אשקלון 1-2
שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.
הערה:
אורי בלאו
אורי בלאו (נולד ב-1977) הוא עיתונאי חוקר ישראלי.
ביוגרפיה
בלאו למד בתיכון ליד"ה‫ בירושלים. בשנים 2000–2002 שימש ככתב הצבאי של המקומון הירושלמי "כל העיר". בתפקיד זה הרבה לכתוב על טענות להתנהגות בעייתית של צה"ל וחייליו, במיוחד במהלך האינתיפאדה השנייה, כמו פרסום עדויות חיילים שטענו להריגת שוטרים פלסטינים בפעולת נקמה בעקבות הריגת חיילים ישראלים במחסום עין עריק, או דיווח על חיילים שהצטלמו עם ראש כרות של מחבל מתאבד תוך כדי תחיבת סיגריות לפיו. אופי הסיקור שלו היה שונה מהמקובל בקרב כתבים צבאיים, הן מפני שעבד בשבועון מקומי, שבו לא היה צורך בדיווח שוטף, הן מפני שסירב להצטרף לתא הכתבים הצבאיים ולא פיתח קשרים עם קצינים בכירים, אלא העדיף לשאוב מידע מחיילים וקצינים זוטרים בשטח. חלק מהחשיפות שלו התבססו על מסמכים סודיים שהגיעו לידיו תוך עבירה על החוק. באחד המקרים הועמדה חיילת לדין משמעתי ונדונה ל-35 ימי מחבוש, באשמה שהדליפה מסמכים מסווגים לבלאו.
עבודתו ב"הארץ"
בסוף 2005 החל בלאו לכתוב ב"הארץ". בין השאר פרסם שם שורה של תחקירים על אישי ציבור. בפברואר 2006, זמן קצר לפני הבחירות לכנסת השבע עשרה פרסם כתבת פרופיל על אהוד אולמרט בשם "ראש ממשלה מחוסר ראיות" שיחד עם תחקיר של יואב יצחק הייתה התייחסות כמעט יחידה לפני הבחירות לפרשיות השחיתות שאפפו לכאורה את אולמרט. באוגוסט 2006 פרסם יחד עם יוצא "כל העיר" נוסף, גידי וייץ, תחקיר על יחסיו של אולמרט עם עורך הדין אורי מסר, תחקיר שתרם להעמדתו לדין של אולמרט.
באפריל 2007 פרסם כתבה על קבלת מיליוני שקלים על ידי אביגדור ליברמן דרך חברות ייעוץ שפתחה בתו. ביולי אותה שנה, זמן קצר אחרי שאהוד ברק חזר לפוליטיקה, פרסם יחד עם וייץ תחקיר על עסקיו של ברק בתקופת היותו מחוץ למערכת הפוליטית בהם צבר עשרות מיליוני דולרים, ובסוף 2009 פרסם לבדו תחקיר המשך בו חשף כיצד ברק העביר לבנותיו את הבעלות על החברה "אהוד ברק בע"מ" שהקים לצורך עסקיו. זמן קצר אחר כך פרסם תחקיר גם על עסקיו של הרמטכ"ל גבי אשכנזי בתקופת היותו אזרח, ועל המשך עסקיו של בנו בתעשיות הביטחוניות כאשר הוא התמנה למנכ"ל משרד הביטחון ואחר כך לרמטכ"ל.
תחקירים וכתבות נוספים של בלאו בנושאים דומים כוללים, בין השאר, חשיפות על ישראל חסון וקשריו העסקיים אחרי שפרש מהשב"כ, על יו"ר ארגון המורים רן ארז ותנאי העסקתו, על תנאי השכר וההוצאות בעמותות בולטות בישראל, ועל בזבוז הכספים בבניית הבניין של מרכז פרס לשלום. כמו כן, כתב תחקירים בנושאי כלכלה וחברה, דוגמת חשיפת הכת הירושלמית וחשבונות הבנק הסודיים של ישראלים בסניף בנק HSBC בשווייץ.
גם ב"הארץ" המשיך בלאו לפרסם ידיעות ותחקירים ביקורתיים על פעילות צה"ל ומערכת הביטחון, שכללו בין השאר חשיפה על סכנת הפגיעה במכלי האמוניה במפרץ חיפה בעת מלחמת לבנון השנייה; פרסום על מאגר נתונים סודי של מערכת הביטחון על בנייה לא חוקית בהתנחלויות, כולל על קרקעות פרטיות של פלסטינים; תחקיר על ניהול המצור הכלכלי על רצועת עזה; והחשיפה, בעזרת מסמכים סודיים שהגיעו לידיו, שצה"ל אישר מראש, לטענתו, חיסול של מבוקשים ב"מבצע שני מגדלים" בניגוד לסייגים שקבע בית המשפט העליון בבג"ץ הסיכולים הממוקדים.
אורי בלאו גם פנה לצנזורה שבוע לפני מבצע עופרת יצוקה בבקשה לפרסם את התוכנית הצבאית של המבצע.
הרשעתו בהחזקת ידיעות סודיות
בספטמבר 2008 העבירה לבלאו ענת קם, חיילת ששימשה עוזרת לראש לשכת אלוף פיקוד מרכז, החסן נייד ובו למעלה מ־1,500 מסמכים. בלאו נעזר בהם לצורך פרסום כתבה ב"הארץ" שבה נטען כי הצבא פועל בניגוד להנחיות בג"ץ.
במהלך חקירה שערך השב"כ התגלה כי בלאו החזיק במסמכים סודיים של צה"ל. בהתאם להסכם שנחתם בין עורך דינו לבין השב"כ בספטמבר 2009, החזיר בלאו עשרות מסמכים, בתמורה להבטחה שלא יועמד לדין באשמת החזקת אותם מסמכים. בנוסף סוכם על השמדת מחשבו האישי על ידי השב"כ בתמורה למימון מחשב חדש. ענת קם, נעצרה בחשד שהעבירה את המסמכים לבלאו. חקירתה עוררה את השב"כ לחשוד שבידי בלאו מסמכים סודיים רבים נוספים, שעליהם לא סיפר לאנשי השב"כ ולא העבירם כפי שהתחייב לכאורה. בתחילת דצמבר יצא בלאו לחופשה בסין, ובמהלכה החליט, בעצת עורך דינו, שלא לחזור לישראל, מחשש שייעצר, והוא שהה בלונדון. עורך "הארץ", דב אלפון, ציין כי "יישאר שם ככל שיידרש". בלאו עצמו התייחס לכך, וכתב: "כשהוסבר לי שאם אשוב ארצה אני עלול להיות מושתק לעד, ושהאמצעי יהיה הגשת כתב אישום נגדי על עבירות מתחום הריגול, החלטתי להילחם. וסליחה על המליצה, אבל לא מדובר פה רק במלחמה על חירותי האישית, אלא על 'פרצופה של המדינה'". משטרת ישראל הגדירה את בלאו "עבריין נמלט הדרוש לחקירה" והוציאה צו מעצר נגדו.
מועצת העיתונות פרסמה, בתום דיון סוער בפרשת המסמכים הסודיים, הודעה ולפיה "אין זה מן הראוי להגיש כתב אישום נגד עיתונאי שהחזיק במסמך סודי במהלך מילוי תפקידו העיתונאי."
ב-3 במאי 2010, לאחר שקם ויתרה על החיסיון העיתונאי שלה, נפגשו פרקליטי "הארץ" עם אנשי פרקליטות מחוז תל אביב, ומסרו את יתרת המסמכים שקיבל בלאו מקם. ב-24 באוקטובר 2010 שב בלאו לישראל לאחר חתימת הסכם עם הפרקליטות.
בגין המסמכים שהחזיק ולא העביר לשב"כ במסגרת ההסכם, בלאו הועמד לדין באשמה של החזקת ידיעות סודיות על ידי מי שאינו מוסמך לכך. הוא הורשע בהתאם להסדר טיעון, ונגזרו עליו ארבעה חודשי עבודות שירות, עונש שסיים לשאת בראשית 2013.
ביוני 2012, טרם גזירת דינו, נערך דיון בכנסת בעניינו. חברת הכנסת זהבה גלאון, יושבת ראש מפלגת מרצ, הביעה את הסתייגותה מהחלטת היועץ המשפטי מני מזוז בעניינו של בלאו וקראה לכל התומכים בהעמדתו לדין: "אתם רוצחים את השליח".
שומרים - המרכז לתקשורת ודמוקרטיה
משנת 2020 בלאו חבר צוות בארגון שומרים - המרכז לתקשורת ודמוקרטיה ומפרסם באתר הארגון תחקירים בנושאים שונים, בהם נתיבי הברחות של חזבאללה, חביות של פסולת רדיואקטיבית שאוחסנו בראשון לציון, חברות המימון לרכישת קרקע על ידי יהודים בשכונת שמעון הצדיק, וחשבון בנק סודי שנוהל על ידי מיקי גנור.
שון האריס
שון האריס (באנגלית: Sean Harris; נולד ב-7 בינואר 1966) הוא שחקן אנגלי הידוע בעיקר מתפקידו בדמות איאן קרטיס בסרט "24 Hour Party People", סטרץ' בסרט הפעולה "הארי בראון", מיקלטו קורלה בסדרה "הבורג'ס", פיפילד בסרט "פרומתאוס" ובתפקיד סולומון ליין בסרטים "משימה בלתי אפשרית: אומת הנוכלים" ובסרט ההמשך "משימה בלתי אפשרית: התרסקות".
ביוגרפיה
האריס נולד בבת'נל גרין שבלונדון וגדל בלוסופט במחוז סאפוק. הוא למד בבית הספר התיכון דנס בלוסופט. בגיל 23 עבר ללונדון ולמד בבית הספר למשחק "דרמה סנטר לונדון" בין השנים 1989 עד 1992.
קריירה
האריס היה חבר בתיאטרון סיטיזנס בגלאזגו, שם שיחק בתפקידים כגון טיבלט ב"רומיאו ויוליה" בבימויו של ג'יילס הברגל ובדמות קרינו ב"דון חואן" בבימויו של רוברט דייוויד מקדונלד. עוד שיחק בתפקיד ליסנדר בהפקה של "חלום ליל קיץ" בבימויו של מתיו לויד בתיאטרון היימרקט בלסטר ובתפקיד ג'וני במחזה "Angels Rave On" בבימויו של ג'ונתן צ'רץ' בנוטינגהאם פלייהאוס.
ב-2006 שיחק האריס בתפקיד איאן בריידי במיני-סדרה "See No Evil: The Moors Murders". ב-2007 הופיע בסרט הטלוויזיה "Wedding Belles", בסדרת הדרמה "עיר מקלט" בתפקיד גורדון אורמונד, ובסדרת הטלוויזיה "אפר לעפר" של ה-BBC בדמות ארתור לייטון.
ב-2009 גילם האריס את מפקח הבילוש המושחת בוב קרייבן בטרילוגיה "רד ריידינג" של ערוץ 4, ושיחק בתפקיד הצלם אנטון בלייר בסדרה הקומית "Svengali" של דין קוואנה.
ב-2010 השתתף האריס במיני-סדרה "חמש בנות" של ה-BBC, בה גילם את בריאן טובין, מייסד "The Iceni Project" בסאפוק לטיפול במכורים לסמים. כהכנה לתפקיד הוא ליווה את בריאן טובין האמיתי במהלך הפרה-פרודקשן.
בשנים 2011 עד 2013 הופיע האריס בתפקיד המתנקש מיקלטו בסדרה "הבורג'ס" שיצר ניל ג'ורדן. ב-2013 כיכב בתפקיד סטיבן נורטון בדרמה של ערוץ 4 "סאות'קליף". על הופעתו זו זכה האריס ב-2014 בפרס באפט"א לטלוויזיה לשחקן הטוב ביותר. עוד גילם את ג'וס מרלין בעיבוד של ה-BBC לרומן "פונדק ג'מייקה".
ב-2005 שיחק האריס בתפקיד ניק סידני בסרט המוקומנטרי "Brothers of the Head" בבימוים של קית' פולטון ולואיס פפה. ב-2007 הופיע בתפקיד ראשי בדמות אדי בסרט הקולנוע "סקסון" שביים גרג לופטין. ב-2009 שיחק בתפקיד סטרץ' בסרט "הארי בראון" בבימויו של דניאל ברבר.
ב-2010 הופיע האריס בסרט קצר נוסף "Native Son" שכתב וביים הבמאי הסקוטי סקוט גרהם. הקרנת הבכורה של הסרט הייתה בפסטיבל הקולנוע בקאן. ב-2012 שיחק בתפקיד פיפילד בסרט "פרומתאוס" של רידלי סקוט.
ב-2014 גילם האריס את מיק סנטינו בסרט "לילה מסוכן" בבימויו של סקוט דריקסון המבוסס על הרומן "Beware the Night" מאת ראלף סארצ'י וליזה קולייר קול שיצא לאור ב-2001. הוא לוהק לתפקיד אחרי שהבמאי ראה אותו מופיע בסרט "הארי בראון". עוד באותה שנה הופיע האריס בתפקיד ג'ין וומאק בסרט "The Goob" של גאי מייהיל. האריס שיחק בשני סרטים קצרים בבימויו של מייהיל "Two Halftimes to Hell" (מ-1997) ו-"The Fabulous Bilsons" (מ-2001). בסוף 2014 שיחק האריס בתפקיד קפטן סנדי בראונינג בסרט "'71" שזכה בשבחי הביקורת בבימויו של יאן דמנג', עליו היה מועמד לפרס הקולנוע הבריטי העצמאי לשחקן המשנה טוב ביותר. ב-2014 הופיע גם בתפקיד קמפבל בסרט "סרנה" בבימויה של סוסנה בייר.
ב-2015 הופיע האריס בדמות סולומון ליין בסרט "משימה בלתי אפשרית: אומת הנוכלים" בבימויו של כריסטופר מק'קווארי, ובתפקיד מקדאף בסרט "מקבת'" של ג'סטין קורזל. ב-2016 יצר לאקרנים הסרט "Trespass Against Us" בו גילם את גורדון בנט.
האריס הופיע בתפקיד קמע בדמות ליצן בווידאו קליפ של להקת the Black Sharks לאלבום "Lose Control" בבימויו של מייהיל.
ב-2007 הופיע בווידאו קליפ לשיר "Stop Me" של מארק רונסון.
ב-2012 הופיע האריס בסרט וידאו בשם "Battles" של להקת ברברוסה הלונדונית בבימויה של מונטסראט לומברד. האריס ולומברד עבדו יחד על מחזה קצר בשם "White" ועל תסריט לסרט באורך מלא בשם "Imager". האריס ישחק בתפקיד הראשי בסרט ולומברד תביים.
מליסה רוקסבורג
מליסה רוקסבורג (באנגלית: Melissa Roxburgh נולדה ב-10 בדצמבר 1992) היא שחקנית קנדית -אמריקאית.
ביוגרפיה
רוקסבורג היא השנייה מבין ארבעה ילדים; יש לה שתי אחיות (קריסטי ואשלי) ואח צעיר אחד (מאט). אביה, קאם, הוא כומר קנדי, ואמה, שלי וולפול, היא שחקנית טניס מקצוענית בריטית בדימוס. הוריה, לאחר שעברו לקנדה מארצות הברית, הקימו כנסייה בוונקובר. לאחר שסיימה את לימודיה בתיכון, רוקסבורג החלה לעסוק במשחק בוונקובר. רוקסבורג היא בוגרת סטודיו ויליאם אספר למשחק.
קריירה
היא קיבלה את התפקיד הגדול הראשון שלה בסרט יומנו של חנון 2: רודריק שולט. היא המשיכה להופיע גם בסרט ההמשך השני של יומנו של חנון 3: קיץ קטלני.
בשנת 2016 שיחקה בסרט סטארטרק: אל האינסוף.
רוקסבורג מגלמת את מיקלה סטון בסדרת הטלוויזיה מניפסט, שהוקרנה לראשונה ב-24 בספטמבר 2018. ב-28 באוגוסט 2021 פורסם כי הסדרה תחזור לעונה רביעית ואחרונה בנטפליקס.
בשנת 2022, רוקסבורג שיחקה בתור הבלשית מרי קלי בסרט Mindcage, לצד מרטין לורנס וג'ון מלקוביץ'.
חיים אישיים
לרוקסבורג יש תשוקה לטיולים. כשהתבגרה, משפחתה ביקרה באפריקה, אירופה ודרום אמריקה, מה שהחל את העניין של רוקסבורג בנושאי צדק חברתי. כיום היא משמשת כמנהיגת GenR עבור ועדת ההצלה הבינלאומית (IRC), המסייעת לאנשים במשברים הומניטריים קיצוניים. לפני משחקבה בסדרה "מניפסט", רוקסבורג למדה תקשורת באוניברסיטת סיימון פרייזר בתקווה להיות עיתונאית. בשנת 2018 היא החלה מערכת יחסים עם ג'יי. אר. רמירז, אותו פגשה על הסט של סדרת הטלוויזיהמניפסט. השניים נפרדו לזמן קצר ב-2021, וחזרו להיות ביחד ב-2022.
אשמן כיס פלי
אשמן כיס פלי (שם מדעי: Saccolaimus peli) הוא מין של עטלף מהסוג אשמן הכיס, החי ביערות הגשם של מרכז אפריקה ומערב אפריקה, במדינות הרפובליקה הדמוקרטית של קונגו, הרפובליקה של קונגו, אוגנדה, גבון, גינאה המשוונית, קמרון, ניגריה, גאנה, ליבריה וחוף השנהב.
מאפיינים
אשמני הכיס פעילים לאחר רדת החשכה במשך כמה שעות. הם מבלים את שעות היום בשינה בסבך, במחילות, בקברים, במערות, במבנים נטושים, ובעצים וסלעים. הם חיים בדרך כלל בבדידות או במושבות קטנות (29-2 פרטים), אך מינים אחרים מהסוג נראים לעיתים במושבות של מאות בודדות. במקומות מסוימים יש נדידות עונתיות מאזורים חמים לאזורים קרירים יותר.
גזה גודה
גזה גודה (במקור עד 1915 גרינפלד בהונגרית: Goda Géza; קומארום, 21 ביוני 1874 – בודפשט, 28 בספטמבר 1954) היה עיתונאי, מתרגם יהודי-הונגרי. הוא אביו של הסופר גאבור גודה.
ביוגרפיה
גזה גרינפלד נולד במשפחה יהודית כבנם של יעקב גרינפלד ופרנציסקה בירינגר. לאחר שסיים את לימודי המשפטים שלו באוניברסיטת בודפשט (כיום אוניברסיטת אטווש לוראנד), הוא הפך לחבר מערכת של העיתון "יומן בודפשט" (Budapesti Napló). בשנת 1898 התיידד שם עם המשורר אנדרה אדי. הוא כתב דו"חות פרלמנטריים, סיפורים קצרים ומאמרי מערכת. בעיתון היומי "וילאג" (Világ), בשבועונים ובכתבי עת חברתיים הוא נלחם למען מטרות הדמוקרטיה האזרחית, בעיקר למען זכות הבחירה הכללית. הוא פרסם כמה מחקרים על כך, וכן כתב על סוגיית ההגירה וההצעה ל"חוק המשרתות", הוא כתב בשם העט מרפוריוס. בסוף שנות ה-20 של המאה ה-20 פרש מכתיבה בעיתונים והיה פעיל בכלכלה. הוא היה ממייסדי מועדון הבורסה ואחד המתרגמים ההונגריים הראשונים של צ'כוב. גודה עבד בכתב העת "משמר הלשון" שחקר את שפתו וסגנונו של מוֹר יוקאי. ב-23 במאי 1904, בבודפשט, נשא לאישה את ארז'בט זיפטר. הוא שרד את תקופת השואה, אך אין פרטים מדויקים כיצד. הוא הובא למנוחות בבית הקברות היהודי ברחוב קוזמה בבודפשט.
42 (סרט)
42 הוא סרט קולנוע אמריקאי שיצא לאקרנים בשנת 2013. הסרט מבוסס על סיפורו של ג'קי רובינסון, האפרו-אמריקאי הראשון ששיחק בליגת ה-MLB, ליגת הבייסבול הבכירה בארצות הברית. בסרט מככבים צ'דוויק בוסמן בתפקיד רובינסון, והאריסון פורד בתפקיד מנהלה של קבוצת ברוקלין דודג'רס, בה שיחק רובינסון. את הסרט ביים בריאן הלגלנד, שגם כתב את התסריט.
שם הסרט לקוח ממספר החולצה שלבש רובינסון לאורך הקריירה.
עלילה
ב-1945 מסתיימת מלחמת העולם השנייה, החיילים האמריקאים שבים למדינתם, אך השחורים עדיין סובלים מאפליה. בליגת הבייסבול הבכירה 16 קבוצות ו-400 שחקנים, כולם לבנים. בראנץ' ריקי, מנהלה של קבוצת ברוקלין דודג'רס מחליט לשנות מצב זה ולהיות הראשון שייקח לקבוצתו שחקן שחור, הוא בוחר בג'קי רובינסון, בוגר אוניברסיטת קליפורניה בלוס אנג'לס וקצין משוחרר, שחקן מצטיין בליגת הבייסבול לשחורים הידוע במזג רוחו החם. הוא מציע לרובינסון משכורת גבוהה ומענק חתימה אך דורש שרובינסון יתגבר על יצרו ולא יגיב להתנכלויות כלפיו, בחילופי הדברים המפורסמים ביניהם שואל רובינסון את ריקי "האם אתה רוצה שחקן שאין לו אומץ להשיב מלחמה ?" ריקי עונה "אני רוצה שחקן עם אומץ לא להשיב מלחמה".
רובינסון מציע נישואין לחברתו שנענית בחיוב, השניים נוסעים לפלורידה, למחנה האימונים של מונטריאול רויאלס, קבוצת הבת של הדודג'רס. במהלך האימונים מצטיין רובינסון אך נאלץ להתמודד עם תופעות גזענות מצד מקומיים ושחקנים אחרים. שחקני הדודג'רס מחתימים על עצומה למניעת הגעתו של רובינסון לקבוצה מה שמחייב את התערבותם של ריקי ומאמן הקבוצה ליאו דרוצ'ר, רובינסון זוכה לחוזה בדודג'רס ולמדים עם המספר 42.
ב-15 באפריל 1947 עורך רובינסון את הופעת הבכורה שלו בליגה הבכירה. במהלך העונה הוא מתמודד עם שיפוט עוין, קריאות והתקפות גזעניות מצד הקהל ומצד יריביו ואף ניסיונות לפצוע אותו במתכוון. הדבר מוביל לאיחוד השורות בקרב שחקני הדודג'רס, כשאלו שעדיין לא מסכימים לשיתופו מורחקים מהקבוצה. רובינסון מצטיין ומול מגיש שפגע בו בעבר, חובט להום ראן שמבטיח את העפלת הקבוצה לוורלד סיריס.
ביקורת ותגובות לסרט
מבקרת הקולנוע אן הורנדיי מהוושינגטון פוסט העניקה לסרט 3 מתוך ארבעה כוכבים וציינה שסוף סוף נעשה סרט הראוי לאגדה. איי. או. סקוט מהניו יורק טיימס ציין שבריאן הלגלנד, במאי הסרט, הקריב את הסיכוי ליצור סרט מצוין על חשבון הרצון להפוך אותו נגיש ומעורר השראה לקהל. על אף שאינו מדייק בכל הפרטים ההיסטוריים, הסרט נשאר נאמן לעובדות ולאופיו של גיבור הסיפור ובכך מצליח להזכיר לצופים על השפעתו. קלאודיה פויג מיו.אס. איי טודיי ציינה שנדרש במאי מגושם כדי להפוך סיפור כה מרתק וחשוב כמו זה של ג'קי רובינסון לסרט "נוסחתי". היא שיבחה את משחקו של בוסמן, אך התאכזבה מכך שהסרט לא מתרכז מספיק ברובינסון, אלא בדמות משנה של בראנץ' ריקי.
בסוף השבוע הראשון להקרנתו כבש הסרט את פסגת הסרטים המכניסים עם 27 מיליון דולר במכירות כרטיסים. סך הכל הכניס בארצות הברית כ-95 מיליון דולר.
בילו בליך
בילו בליך (נולד בשנת 1950) הוא אמן ישראלי.
ביוגרפיה
בילו בליך נולד בשנת 1950 בארצות-הברית. אמו הייתה האמנית מינה זיסלמן. ב-1953 חזרה משפחתו להתגורר בישראל. בתחילה התיישבו בקיבוץ עינת ולאחר מכן השתקעה בתל אביב-יפו. בין השנים 1969–1972 שירת בצה"ל. במחצית שנות ה-70 של המאה ה-20 למד אדריכלות בניו יורק. בין השנים 1982–1985 היה פעיל במסגרת גלריה "אחד העם" בתל אביב-יפו.
במקביל לעיסוקו במחקר אקדמי, עיקר יצירתו האמנותית של בליך עוסקת בהגדרת המודל האדריכלי ובקשר שלו אל המציאות החברתית. עבודותיו, העשויות במדיה הפיסול והמיצב, בוחנות את החלל, תוך שימוש בחומרים מצויים (רדי מייד).
Huncho Jack, Jack Huncho
Huncho Jack, Jack Huncho הוא אלבום הבכורה של צמד ההיפ הופ האמריקאי האנצ'ו ג'ק, המורכב מהראפרים טראוויס סקוט וקוואבו. האלבום יצא לאור ב-21 בדצמבר 2017, על ידי חברות התקליטים קקטוס ג'ק רקורדס, גראנד האסטל רקורדס, אפיק רקורדס, קפיטול רקורדס, מוטאון רקורדס וקוואליטי קונטרול מיוזיק. האלבום מכיל הופעות אורח של חברי מיגוס (ההרכב בו חבר קוואבו), טייקאוף ואופסט. בהפקת האלבום השתתפו מורדה ביטס, סאות'סייד ופרנק דוקס, בין היתר.
האלבום הגיע בשיאו למקום השלישי במצעד הבילבורד 200, וקיבל בעיקר ביקורות חיוביות ממבקרי המוזיקה.
רקע
בדצמבר 2016 הכריז קוואבו על האלבום המשותף שלו ושל סקוט בתוכנית הרדיו של סקוט באפל מיוזיק "Wav Radio", והציג תצוגה מקדימה של רצועות מוקלטות רבות. ב-3 באפריל 2017 דווח על כך שסקוט עבד על אלבום משותף קוואבו, איתו שיתף פעולה בעבר בשירים "Oh My Dis Side" ו-"Pick Up the Phone". בראיון ל-GQ, אישר סקוט: "אלבום עם קוואבו יגיע בקרוב. בקרוב אני מוציא מוזיקה חדשה. אתה יודע איך אני עושה זאת: אני אוהב הפתעות".
בראיון ל-Montreality שפורסם ב-18 בספטמבר 2017 הצהיר קוואבו כי האלבום המשותף ייצא "ממש בקרוב". הוא גם הצהיר כי לו ולטראוויס סקוט יש למעלה מ-20 שירים מוכנים. ב-7 בדצמבר 2017, הועלה בחשבון הטוויטר הרשמי של Beats 1 קליפ של קוואבו שהתראיין על ידי זיין לואו. כשנשאל לגבי שם הפרויקט הקרוב שלהם, הוא אישר כי הוא יהיה Huncho Jack, Jack Huncho.
הצלחה מסחרית
האלבום הגיע היישר אל המקום השלישי במצעד הבילבורד 200, עם כ-90,000 יחידות שקולות לאלבום. זהו האלבום השלישי של סקוט שהגיע לעשירייה הפותח במצעד, והראשון של קוואבו כאמן סולו. במצעד אלבומי ה-R&B/היפ-הופ, הגיע האלבום למקום הראשון.
פליקס ינוויין
פליקס ינוויין (בצ'כית: Felix Jenewein; 4 באוגוסט 1857 – 2 בינואר 1905) היה צייר, מאייר וליטוגרף צ'כי. לרבות מיצירותיו הידועות ביותר יש גוון קודר.
ביוגרפיה
אביו היה פקיד במפעל לטבק והמשפחה עברה לפראג כשקיבל קידום. בעודו ילד צעיר, פליקס גילה כישרון לציור ולאחר שאמו הראתה את עבודתו לאנטונין להוטה, הוא הצליח ללמוד באקדמיה לאמנויות יפות, פראג, אצל להוטה ויאן סוורטס. מאוחר יותר, המשיך את לימודיו באקדמיה לאמנויות יפות, וינה, שם למד אצל יוזף מתיאש טרנקוואלד וסייע לו בציור ציורי קיר בכנסייה.
לאחר מספר חילוקי דעות עם מוריו באקדמיה, ובעקבות בריאותו הרופפת של אביו, הוא חזר לפראג והתחתן עם מורה ב-1882. בהיותו בפראג, הוא השתתף בתחרות לעיצוב מחדש של הרודולפינום ותרם איורים למספר כתבי עת.
מ-1890 עד 1892, לאחר שלא הצליח להשיג תפקיד באקדמיה, הוא לימד ציור בבית הספר לאמנויות שימושיות. ב-1902 עבר לברנו כדי ללמד באוניברסיטה לטכנולוגיה. כמו כן כיהן בוועדת הרכש במוזיאון מוראביה. סגנונו התפתח בהדרגה מרומנטיקה לאר נובו וסימבוליזם, אם כי הנושאים שלו היו לעיתים קרובות בהשראת תנועת הנצרתיים המוקדמת יותר. עבודתו הגדולה ביותר כללה סדרה של עיטורים לכנסיית המשפחה הקדושה ברובע אוטקרינג של וינה.
הוא מת בפתאומיות משבץ מוחי והוחזר לקוטנה הורה לקבורה.
בשנת 1941, אלמנתו תרמה לעיר למעלה מ-200 יצירות, בתוספת התכתבות ופריטים אישיים.
דורדון (נהר)
נהר דורדון (בצרפתית: Dordogne, באוקסיטנית: Dordonha) הוא נהר בדרום צרפת שמתחיל בפואי דה סנסי (Puy de Sancy) שהוא ההר הגבוה במאסיף סנטרל ובמורדו הוא מתלכד עם הנהר גארון, והם יוצרים יחד את שפך הנהר ז'ירונד. הז'ירונד זורם לאוקיינוס האטלנטי.
אגן ניקוזו של הנהר הוכרז ב-2012 על ידי אונסק"ו כשמורה ביוספרית.
אטימולוגיה
שלא כפי שניתן לחשוב, השם אינו שם חדש שנוצר מהלחם של Dore (זהב) ו-Dogne. אלא מדובר על שם ותיק שהגיע מקלטית שבה הקידומת Dur או Dour (מים) ייצגה שמות של נהרות כמו נהר דורו. השם הראשון שניתן לנהר שעליו ידוע הוא Durānius ולאחר מכן נקרא בשמות נוספים כמו Dorononia fluvius, Dornonia במאה השביעית ולבסוף Dordonia במאה ה-11.
גאוגרפיה
הנהר דורדון יוצא מהר הגעש הרדום פואי דה סנסי שהוא ההר הגבוה במרכז צרפת. הנהר נוצר באיחוד של שני פלגי הרים, הדור, שמתחיל בראש ההר בגובה של 1,885 מטר, והדון שמתאחד איתו בגובה 1,366 מטר.
הדורדון עצמו עובר דרך שישה מחוזות ואגן הניקוז שלו עובד דרך חמישה מחוזות נוספים.
חיים גולדברג (כדורגלן)
חיים גולדברג (נולד ב-30 בנובמבר 1964) הוא כדורגלן עבר ישראלי ששיחק בעמדת הקשר בשנות ה-80 של המאה ה-20.
קריירה
גולדברג גדל במחלקת הנוער של מכבי תל אביב והיה קפטן קבוצת הנוער. הופעתו הראשונה בקבוצה הבוגרת הייתה ב-3 בדצמבר 1983 נגד מכבי פתח תקווה במסגרת הליגה הראשונה. בעונתו הראשונה שיחק ב-4 משחקים בלבד ובסופה הושאל לעונה אחת למכבי פתח תקווה שאחריה חזר והפך לשחקן הרכב בקבוצה.
ב-15 בדצמבר 1985 כבש במשחק הליגה נגד בית"ר ירושלים לאחר 30 שניות בלבד, ובכך הפך לכובש השער המהיר ביותר בליגה הראשונה. ב-9 ביוני 1987 כבש שער בקרב הפנדלים בניצחון הקבוצה בגמר גביע המדינה נגד מכבי חיפה.
ב-1988, בעקבות ריב מתוקשר עם כוכב מכבי תל אביב אבי כהן, עזב גולדברג את הקבוצה לאחר 3 עונות בהן זכה בשני גביעי מדינה, פעם אחת באלוף האלופים ופעמיים בגביע ליליאן, והצטרף להפועל צפרירים חולון. לאחר שנתיים בחולון, וירידת הקבוצה לליגת המשנה, עבר גולדברג לגור בארצות הברית כשהוא עדיין חתום בקבוצה.
ג'ורג' ה. היצ'ינגס
ג'ורג' הרברט היצ'ינגס (אנגלית: George Herbert Hitchings; 18 באפריל 1905 - 27 בפברואר 1998) היה ביוכימאי ופרמקולוג אמריקאי זוכה פרס נובל לרפואה או לפיזיולוגיה לשנת 1988 יחד עם סר ג'יימס וו. בלאק ועם גרטרוד עליון על תגליותיהם בנושא של יסודות הטיפול התרופתי. הוא נחשב לאחד מאבות הכימותרפיה, שימוש בחומרים כימיים לטיפול במחלות.
קורות חיים
ג'ורג' ה. היצ'ינגס נולד כילד השלישי להוריו. הוא נולד ב-1905 בוושינגטון. ב-1927 קיבל היצ'ינגס תואר ראשון בכימיה בהצטיינות מאוניברסיטת וושינגטון. כבר ב-1928 קיבל את תוארו השני מאותה האוניברסיטה. לאחר מכן הוא קיבל משרה כעוזר הוראה באוניברסיטת הרווארד, והמשיך שם לדוקטורט אותו סיים ב-1933. בדוקטורט שלו הוא פיתח שיטה אנליטית לבדיקה של כמות הפורינים, רכיבים של גואנין ואדנין, שהם רכיבים של ה-DNA ושל ה-RNA. הוא בדק גם את המטבוליזם של אדנוזין טרי פוספט.
בתשע השנים לאחר סיום הדוקטורט, הוא עבד במשרות זמניות כביוכימאי בהרווארד ובאוניברסיטת קייס וסטרן ריזרב. ב-1942 הוא התחיל לעבוד במעבדות וולקום למחקר (Wellcome Research Laboratories) במחלקה לביוכימיה. שנתיים לאחר שהחל לעבוד שם, גרטרוד עליון הצטרפה אליו. באמצע שנות הארבעים, התחילו בקבוצה לחקור את הווירוס שגורם לאבעבועות הפרות, ומצאו את הרכיבים הפעילים שגורמים למחלה. בין הרכיבים הפעילים שהם שלחו היה 2,6-Diaminopurine, נגזרת של חומצת הגרעין פורין. רכיב פעיל זה הוכח בהמשך כיעיל נגד לוקמיה. העניין שנוצר בחומרים שהם חקרו גרם להזרמה של כספים למחקריהם, וכך להתרחבות המעבדה שניהל. ב-1947 פאלקו (Falco) סינתז את p-chlorophenoxy-2,4-diaminopyrimidine, ששימש כחומר נגד חומצה פולית. הם המשיכו לחקור את דיהידרופולאט רדוקטאז, אנזים שיוצר נגזרות של חומצה פולית שחשובות ליצירה מחדש (de novo) של פורינים.
ב-1948 הם חקרו אנלוגים של פרימידינים ושל פורינים, שני הרכיבים שיש בחומצות גרעין. מחקריהם עסקו בפיתוח היסודות לטיפול תרופתי, ושימוש באותו קו מחשבה בו השתמש היצ'ינגס במחקריו הובילו לפיתוח תרופות למחלות ולבעיות רפואיות, כגון מלריה, וירוסים, לוקמיה, השתלת איברים ועוד. רבות מהתרופות הללו מופיעות בארגון הבריאות העולמי כתרופות חיוניות.
ב-1967 הוא הפך לסגן הנשיא בפועל של החברה. ב-1968 החברה עברה לצפון קרוליינה, ויצרה שיתופי פעולה עם שלוש האוניברסיטאות שבאזור, אוניברסיטת דיוק, אוניברסיטת קרוליינה הצפונית בצ'אפל היל והאוניברסיטה של מדינת צפון קרוליינה. הוא פרש לגמלאות מהחברה ב-1976.
מחקר
היצ'ינגס וצוותו בדקו נגזרות של תרכובות כימיות שאנזימים משתמשים. הרעיון ששימוש בתרכובות הללו, בגלל הדמיון הרב שלהם לתרכובות האמתיות, יכול לעכב את פעילות האנזים. על סמך הנגזרות הללו הם פיתחו תרופות רבות. נוסף על פיתוח התרופות, הוא ועליון היו מהראשונים לפתח תרופות בהליך מסודר, במקום בניסוי וטעייה, שהיה נהוג באותה תקופה. ההליך כלל בדיקה של הרכיב הפעיל במבחנה (in vitro), לאחר מכן ניסוי בבעלי חיים ולבסוף בבני אדם, תוך ניצול הבדלים ביוכימיים בין התאים הבריאים לחולים לצורך פגיעה ספציפית בתאים החולים. על סמך מחקריהם פותחו תרופות למחלות רבות ובהן לוקמיה, מחלות ויראליות ומלריה וכן תרופות להקלה על השתלת איברים.
דוגמה לפיתוח כזה היה קשור לחומצה פולית שהיא הפרקורסור של פירימידינים. כל החיידקים הפתוגנים ורוב החיידקים מייצרים חומצה פולית בעצמם (de-novo), ואילו יונקים צורכים את החומצה מבחוץ. מחקריו הראו ששימוש באנלוגים כימיים של חומצה פולית, גרם לעיכוב ביצירה של פירימידינים, הם הסיקו מכך שמדובר באנזים שאחראי לתהליך, וכך מצאו את הדיהידרופולאט רדוקטאז. המעכבים של האנזים היו מאוד סלקטיביים ועיכבו בצורה שונה דיהידרופולאט רדוקטאז מיצורים שונים, ומכך הם הסיקו שיש שוני במבנה של החלבון בין היצורים השונים, כמו כן מצאו שיש שוני בגודל של האנזים בין יונקים לחיידקים. הם מצאו גם שיש חפיפה חלקית בין המסלול באדם ובחיידקים. מחקר נוסף שהם עשו על אותו אנזים הראה אילו חומצות אמינו חשובות לפעילותו. הם חקרו גם את הקינטיקה של האנזים.
סימני כתיב
סימני כתיב הם עזרי זיכרון המשמשים בהוראה מתקנת לצורך הקנייה של חוקי הכתיב של השפה.
מאפיינים
סימני הכתיב אינם נשענים רק על חוקי הלשון והדקדוק, אלא על רמזים סמנטיים או חזותיים המהווים תומכי זיכרון. להבדיל מלימוד בעל פה של רשימת מילים לצורך הכתבה, סימני הכתיב מאפשרים הכללה לקבוצות מילים גדולות יותר בעלות מאפיין משותף. הכוונה בקבוצות מילים היא לאוסף של מילים בעלות משמעות קרובה ואופן איות דומה. בנוסף, סימני כתיב הכוללים שורשים ניתנים ליישום עבור כל משפחת המילים של אותו שורש.
זוהי דרך לימוד יעילה החוסכת זמן משום שהיא מאפשרת למידה של מספר מילים עבור כל סימן כתיב. הזכירה של סימני הכתיב יכולה גם לעזור במפגש עם מילים חדשות שהלומד יכול לקשר אותן לסימן כתיב מסוים מתוך תהליך של הסקת מסקנות, על ידי הבנת המשמעות שלהן וקישורן למשמעות של קבוצת המילים שהסימן המתאים מייצג. בנוסף, השימוש בסימני כתיב מפחית את המכניות של לימוד איות תקין ומגביר את ההבנה של מבנה הלשון. ההבנה בתורה מאפשרת ללומד את הגילוי העצמי והשמחה הכרוכה בו מהווה ממריץ ללמידה יעילה.
קהל יעד
המטרה של לימוד הכתיב היא לאפשר לאדם לכתוב באופן מהיר ומדויק מידע ומסרים לעצמו או לזולת. השימוש בסימני כתיב מיועד לסייע לאנשים אשר טרם רכשו את השפה הכתובה באופן מלא להימנע משגיאת כתיב. הם יכולים לסייע לתלמידים בכיתות הנמוכות של בית ספר יסודי, עולים חדשים שהעברית אינה שפת האם שלהם, לקויי למידה (במיוחד דיסלקסיה ו-דיסגרפיה) ועוד.
סימני כתיב נפוצים
ישנם מספר סימני כתיב שבהם נעשה שימוש נפוץ להוראת הכתיב העברי. לכל סימן יש מילים ושורשים אותן הוא מייצג. לא כדאי לטפל בכתיב של מילה בודדת, משום שכל מילה בקבוצה היא כחוליה בשרשרת המחזקת את שאר החוליות. לימוד כתיב של מילה הנעשה במסגרת של קבוצת מילים מחזק את הזיכרון ומעמיק את הידע של הלומד.
פעמים רבות ישנם גם יוצאי דופן שיש לשים לב עליהם בזמן הלמידה כדי למנוע בלבול. כמו כן, יכולה להיות מילה שמשויכת למספר קבוצות.
סיווג על פי משמעות
אלו הם סימני כתיב אשר מתייחסים לקבוצות מילים בעלות משמעות סמנטית דומה או קרובה.
מילים רטובות - האות ט' נכתבת פעמים רבות במילים הקשורות למים.
אנשים - האות א' נכתבת פעמים רבות במילים הקשורות לאנשים ובני משפחה.
טבע - האות ע' נכתבת פעמים רבות במילים הקשורות לטבע ולצומח.
זמן - האות ע' נכתבת פעמים רבות במילים הקשורות לזמן ועיתים.
מילים שליליות - האות ע' נכתבת פעמים רבות במילים הקשורות לרגשות שליליים.
מילים דוקרניות - האות ק' נכתבת פעמים רבות במילים הקשורות לדקירה ודברים דוקרניים.
רצפי אותיות קבועים
קצ - האות ק' נכתבת פעמים רבות לפני האות צ'. דוגמאות לשורשים: ק.צ.ב, ק.צ.פ, ק.צ.ר, ק.צ.נ, ק.צ.ע, ק.צ.צ
קט - האות ט' נכתבת פעמים רבות אחרי האות ק'.
תק - האות ת' נכתבת פעמים רבות לפני האות ק'.
כללי דקדוק בשרות הכתיב
ניתן לשלב את לימוד הדקדוק בהקניית הכתיב, על ידי שימוש בכללי דקדוק מתאימים.
הכרת מושג השורש- הכרת תפקידו החשוב של השורש בשפה העברית עשוי לתרום הרבה לידיעת הכתיב, להבנת מבנה הלשון ולגילוי עצמי הגורם סיפוק ללומד. זאת משום שכל המילים באותה משפחה נכתבות על ידי אותן אותיות השורש.
הכרת המוספיות - מוספית בהקשר זה היא אות המתווספת לאותיות השורש של המילה. הכרת המוספיות העיקריות יכולה לסייע לאיות נכון. לדוגמה:
תכונות מיוחדות של עיצורים - שימוש בתכונות מיוחדות של עיצורים יכול לסייע לקביעת כללים בכתיב.
לולאת מופן
במתמטיקה, לולאת מופן היא לולאה המקיימת זהויות מסוימות. כל חבורה היא לולאת מופן. הלולאות נקראות על שמה של רות מופן, שהוכיחה ב-1935 ששלושה איברים a,b,c בלולאת מופן המקיימים את היחס (ab)c=a(bc) יוצרים חבורה. נובע מכאן שהחזקות x^n מוגדרות היטב.
בלולאת מופן כל האיברים הפיכים, והיא מקיימת את תכונת ההיפוך. תת-לולאה ולולאת מנה של לולאת מופן הן לולאות מופן. הדוגמה המרכזית ללולאת מופן היא אוסף האיברים ההפיכים באלגברה אלטרנטיבית. כל לולאת מופן סופית פשוטה היא או חבורה פשוטה, או "לולאת Paige". לולאת מופן הלא-אסוציאטיבית הקטנה ביותר היא מסדר 12.
זהויות
הזהויות הבאות שקולות זו לזו: לולאה המקיימת אחת מהן, ולכן את כולן, היא לולאת מופן. כל לולאת מופן היא אלטרנטיבית מימין ומשמאל, ומקיימת את הזהות הגמישה. הגמישות מאפשרת לכתוב את הזהויות בצורה מקוצרת: z(x(zy)) = (zxz)y, x(zyz) = ((xz)y)z ו- z(xy)z = (zx)(yz).
תורת המבנה
לולאות מופן סופיות מקיימות את תכונת לגרנז', לפיה הסדר של תת-לולאה מחלק את הסדר של הלולאה (במתכונת משפט לגרנז'. כל לולאת מופן מושרית על ידי חבורה עם שילוש.
ידוע (Shestakov, 2003) שלא כל לולאת מופן (ואפילו סופית) ניתנת לשיכון בלולאת האיברים ההפיכים של אלגברה אלטרנטיבית. שאלה זו עודנה פתוחה עבור לולאות מופן קומוטטיביות.
לולאות מופן קומוטטיביות
האסוציאטור מוגדר בלולאה קומוטטיבית לפי. בלולאת מופן קומוטטיבית מתקיימת הזהות (a,b,c)^3=1. נוסף לזה, כל חזקה שלישית שייכת לגלעין.
1923 בצרפת
1923 בצרפת הייתה השנה בה ציינה צרפת 936 שנות לאום.
אתרים של רע
"אתרים של רע" הוא פסל מאת האמן הישראלי דב אור-נר.
שמו של הפסל - "אתרים של רע" - מרמז אל רע, אל השמש המצרי, ואל ארבעת האתרים שהוא חוצה בדרכו המחזורית מהמזרח אל המערב.
הפסל תוכנן כמבנה סולרי עשוי פלדת אל-חלד. הוא מורכב מעמוד או מגדל שבראשו משטח תאים פוטו-וולטאים. סביבו הוקמה בריכה קטנה שמימיה מוזרמים אל בריכה אחרת, הנמצאת מתחת למבנה דמוי בית. הפסל חשוף לשמש במשך של כ-3 שעות ביום. במהלכן הוא אמור לספוג מספיק אנרגיה סולארית על מנת להפעיל תאורת פלואורסצנט ומנוע המעביר מים בין שתי הבריכות.
מוקצה מחמת מיאוס
בתלמוד נחלקו, תנאים ואמוראים, האם סוג מוקצה זה אכן אסור, ולהלכה נפסק שמוקצה מחמת מיאוס מותר בטלטול. אמנם יש מן הראשונים והאחרונים שסייגו מעט את ההיתר.
בעברית התקבל ניב בהשאלה במשמעות של דבר מתועב ושנוא שראוי להתרחק ממנו.
מחלוקת התנאים
הדוגמה הקלאסית למוקצה מחמת מיאוס עוסקת במנורת שמן העשויה מחרס, שאם הדליקו בה אפילו פעם אחת היא נהיית מאוסה לכל שימוש אחר, ולפיכך נחלקו תנאים אם מותר לטלטלה בשבת:
התלמוד, בקטע העוסק במשנה זו טבע את המושג 'מוקצה מחמת מיאוס' כהגדרת המקרה המוזכר. התוספתא מרחיבה יותר בפרטיהם של התנאים שהתייחסו לאיסור, ומייחסת את הדעה האוסרת לתנא רבי יהודה, ואת הדעה המתירה לתנאים רבי מאיר ורבי שמעון.
בברייתא אחרת המובאת בתלמוד, מבוארת דעת רבי יהודה האוסר, שבכל זאת מנורת מתכת מותרת בטלטול, מכיוון שהיא אינה נעשית מאוסה כפי שנעשית מנורת חרס.
הסבר המחלוקת
הנימוק הפשוט לדעת רבי שמעון המתיר, היא שאדם אינו מקצה מדעתו כל דבר שראוי לשימוש, גם אם הוא מאוס.
לעומת זאת, הר"ן מסביר שרבי שמעון מסכים באופן עקרוני שאדם מקצה מדעתו דברים המאוסים. הר"ן מבאר שטעמו של רבי שמעון המתיר הוא משום שכאשר אדם רוצה להשתמש בכלי המאוס, בזאת הוא מסיר ממנו את הקצאתו, בכך שמתגלה עכשיו שלמרות מיאוסו של הכלי הוא אינו מוקצה מדעתו. טעמו של רבי יהודה שאוסר, מוסברת על ידי הר"ן על פי מה שידוע ממקורות אחרים שרבי יהודה נוקט בכלל 'מיגו דאתקצאי לבין השמשות אתקצאי לכולי יומא' - כלומר, כל דבר שהיה מוקצה בכניסת השבת יישאר באיסור מוקצה במשך כל היום, גם אם עכשיו הוסרה הקצאתו.
פסיקת ההלכה
התלמוד מביא שבפסיקת ההלכה במחלוקת התנאים, נחלקו האמוראים רב אחא ורבינא, כשאחד מהם סבר שבמוקצה מחמת מיאוס לא סוברים כרבי שמעון וקל וחומר במוקצה מחמת איסור, ואחד מהם סבר שרק במוקצה מחמת איסור אין הלכה כרבי שמעון. במקום אחר בתלמוד נקבע כלל שבכל מקום שנחלקו רב אחא ורבינא הלכה כדברי המיקל מביניהם, וברי"ף הביא את הכלל ופסק שהלכה כדברי המיקל שגם במיאוס וגם באיסור סוברים כרבי יהודה וכן נפסקה הלכה.
הראשונים נחלקו האם ההיתר של טלטול של מוקצה מחמת מיאוס הוא כללי או מסויג. בדיני מוקצה מוכרים שלושה סוגים שונים של טלטול:
הרשב"א כתב שאף רבי יהודה המחמיר לא התכוון לאסור אלא טלטול 'לצורך עצמו', ומכאן שרבי שמעון שהלכה כמותו התיר אפילו בכך. לעומת זאת, הרמב"ם כתב שההיתר הוא רק כאשר רוצה להשתמש בחפץ, כלומר טלטול 'לצורך גופו'. ראשונים אחרים הבינו שבכל שלושת המקרים רבי יהודה אוסר ורבי שמעון מתיר.
הסתייגות נוספת להיתר של מוקצה מחמת מיאוס, הוא שיש הסוברים שההיתר נאמר לגבי שבת, ואילו בחגים שמלאכה אסורה בהם, הדין חמור יותר, ובהם מוקצה מחמת מיאוס אסור כשיטת רבי יהודה.
מנורת נפט
בתלמוד מובאת מחלוקת לגבי טלטול מנורת נפט. האמורא רב יהודה אסר לטלטלה משום שהנפט גורם לריח מסריח ולכן המנורה אינה ראויה לשום שימוש בשבת. לעומתו, האמוראים רבה בר נחמני ורב יוסף התירו לטלטל מנורת נפט, וכך נפסק להלכה. הנימוק לדעתם של המתירים מוסבר על ידי האמורא רבא בכך שמנורת הנפט ראויה לשימוש כדי לכסות בה כלי אחר. רבא מבאר שהדבר אינו דומה לאבנים שבחצר האסורות בטלטול למרות שגם בהן ניתן לכסות כלים, שבסופו של דבר אבנים אינם כלים כלל, לעומת מנורת נפט ש'יש עליה תורת כלי'.
הראשונים דנו האם ההיתר הזה נאמר אפילו לדעת רבי יהודה האוסר במוקצה מחמת מיאוס. במנורת נפט העשויה מחרס, ברור שרבי יהודה יאסור, שהרי היא מאוסה לא פחות ממנורת שמן העשוי מחרס. לעומת זאת, נחלקו הראשונים בשאלה מה תהיה דעת רבי יהודה במנורת נפט העשויה ממתכת שאינה נהיית מאוסה למגע, אלא רק בעלת ריח מסריח. לדעת התוספות, רבה ורב יוסף שהתירו מנורת נפט מסריחה, התירו זאת אפילו לדעת רבי יהודה. אך לדעת הרמב"ן מנורת נפט שמסריחה היא מאוסה יותר ממנורת חרס שרק מאוסה למגע, ורבי יהודה בוודאי יאסור בה.
שיפוד שצלו בו בשר
בתלמוד מובאים דברי האמורא שמואל ששיפוד שצלו בו בשר אסור בטלטול, וחלק מן הראשונים הסבירו שטעם הדבר הוא משום שהשיפוד הוא מוקצה מחמת מיאוס, ושהוא אסור רק לשיטת רבי יהודה האוסר בכך.
על פי זה כתב הרשב"א שגם קערות וכלי אוכל המלוכלכים לאחר שאכל בהן נחשבים כמוקצה מחמת מיאוס. נראה שראשונים אחרים אינם מסכימים לדעת הרשב"א הזו, ולו משום שכלי אוכל אינם מאוסים כל כך. למשל הרמב"ם, כשהתייחס למוקצה מחמת מיאוס הביא רק דוגמה של כלי צואה, שברור שהם מאוסים יותר מכלי אוכל.
גאל מרגוליס
גאל מרגוליס (נולד ב-3 באפריל 1994) הוא כדורגלן עבר ישראלי שישחק בעמדת החלוץ.
קריירה
מרגוליס החל לשחק כדורגל במחלקת הנוער של מכבי תל אביב. בעונת היה מלך השערים של קבוצת הנוער עם 16 שערים, וזכה עמה זכה באליפות ליגת העל לנוער. ב-21 במאי 2011 ערך את הופעת הבכורה שלו בקבוצה הבוגרת של המועדון, בניצחון 4–1 על מכבי נתניה. ב-30 בדצמבר 2012 הבקיע את שער הבכורה שלו בקבוצה הבוגרת, בניצחון 6–2 נגד הפועל חיפה, ובתום עונה זו זכה עם המועדון באליפות. ב-6 באוגוסט 2013 ערך את הופעת הבכורה שלו במפעלים האירופים, כשנכנס כמחליף במקומו של ערן זהבי בתיקו 3–3 נגד פ.צ. בזל.
גביע הערוץ הראשון בהחלקה על הקרח (רוסיה)
גביע הערוץ הראשון הרוסי בהחלקה על הקרח (ברוסית: Кубок первого канала по фигурному катанию) הוא טורניר החלקה על הקרח שהושק בפברואר 2021.
פדרציית ההחלקה הרוסית והערוץ הראשון הרוסי הציגו בפברואר 2021 טורניר קבוצתי ייחודי בהשתתפות כל כוכבי ההחלקה הרוסיים, שנערך בין ה-5 ל-7 בפברואר במגה-ספורט ארנה במוסקבה. שתי נבחרות לקחו חלק בטורניר. אלינה זגיטובה ויבגניה מדבדבה שימשו כקפטניות שתי הנבחרות שהתמודדו. קרן הפרס עמדה על 10 מיליון רובל רוסי. חרף מגפת הקורונה ברוסיה, התחרות נערכה בשנת 2021 בנוכחות צופים והועברה בשידור חי בערוץ הראשון.
2021
הטורניר הראשון נערך בפברואר 2021 ובו השתתפו מחליקים רוסיים על הקרח, גברים ונשים שהתפצלו למספר נבחרות של גברים מול נשים. בטורניר השתתפו מיטב המחליקים הרוסיים שהשתתפו באליפויות רוסיה, אליפויות אירופה ובאליפויות עולם.
בטורניר השתתפו: בטורניר 2021 ניצחה נבחרתה של אלינה זגיטובה.
עונת 1954/1955 בסרייה א'
עונת 1954/1955 בסרייה א' הייתה העונה ה-53 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-19 בספטמבר 1954 והסתיימו ב-19 במאי 1955.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
קטניה ופרו פטריה היו הקבוצות שעלו מהליגה השנייה.
מילאן זכתה בתחרות בפעם החמישית בתולדות המועדון. בסיום העונה לליגת משנה ירדו קטניה ואודינזה זאת בעקבות פרשת שחיתות. במקום הקבוצות שירדו לסרייה א' העפילו ויצ'נצה ופדובה.
קרע בגיד אכילס
קרע בגיד אכילס (באנגלית: Achilles tendon rupture) הוא מצב רפואי בו גיד אכילס הנמצא בחלק האחורי של הקרסול נקרע. הסימפטומים כוללים התפרצות פתאומית של כאב חד בקרסול. צליל עשוי להישמע כאשר הגיד נקרע וההליכה הופכת לקשה. קרע מתרחש בדרך כלל כתוצאה מכיפוף פתאומי של כף הרגל כאשר שרירי השוק מעורבים, טראומה ישירה או דלקת גידים ארוכת שנים. מנגנונים אחרים שבאמצעותם ניתן לקרוע את אכילס כוללים טראומה ישירה פתאומית לגיד, או הפעלה פתאומית של גיד אכילס לאחר ניוון מתקופות ממושכות של חוסר פעילות. כמה קרעים נפוצים אחרים יכולים להתרחש משימוש יתר בעת השתתפות בספורט אינטנסיבי. תנועת פיתול יכולה לתרום לפציעה.
גיד אכילס הוא הגיד החזק והעבה ביותר בגוף, המחבר בין שריר הסבך, שריר הסוליה ושריר הפלנטריס לעצמות שורש הרגל. אורכו כ־15 ס"מ ומתחיל בסמוך לחלקו האמצעי של השוק. כיווץ שריר הסובך מכופף את כף הרגל ומאפשר פעילויות כמו הליכה, קפיצה וריצה. הגיד עצמו נקרא בשנת 1693 על שם הגיבור היווני אכילס.
גורמי סיכון אחרים כוללים שימוש בפלואורוקינולונים, שינוי משמעותי בפעילות גופנית, דלקת מפרקים שגרונית או שימוש בקורטיקוסטרואידים. אבחון מבוסס בדרך כלל על תסמינים ובדיקה ונתמך על ידי הדמיה רפואית. מניעה עשויה לכלול מתיחות לפני פעילות. הטיפול יכול להיות על ידי תיקון ניתוחי או גיבוס עם בהונות מופנות מעט כלפי מטה. חזרה מהירה יחסית לנשיאת משקל (בתוך 4 שבועות) נראית בסדר. בעוד שבדרך כלל הניתוח מביא לירידה קטנה בסיכון לקרע מחדש, הסיכון לסיבוכים אחרים גדול יותר. אם טיפול מתאים אינו מתרחש תוך 4 שבועות מתוצאות הפציעה תוצאות לא טובות כל כך. קרע בגיד אכילס מופיע אצל כ-1 לכל 10,000 אנשים בשנה. גברים נפגעים יותר מאשר נשים. רוב המקרים של קרע בגיד אכילס הם פציעות ספורט טראומטיות. הגיל הממוצע של המטופלים הוא 29–40 שנים עם יחס בין זכר לנקבה של כמעט 20:1.
הרשימה המשותפת
הרשימה המשותפת (בתעתיק מדויק: אל-קָאאִמַה אל-מֻשְתַרַכַּה) הייתה סיעה ורשימה משותפת לכנסת של המפלגות הערביות בל"ד, תע"ל וחד"ש (בעבר גם רע"ם). היא התמודדה ב וחזרה להתמודד ב, ב, וב, כשבכולן עמד בראשה איימן עודה.
הכנסת העשרים
עקב העלאת אחוז החסימה במרץ 2014, התקיים משא ומתן בין ראשי חד"ש, בל"ד, רע"ם, תע"ל לקראת ריצה משותפת שלהן בבחירות. המהלך נתמך על ידי בל"ד, תנועת תראבוט וחלקים מחד"ש בהובלת היו"ר מוחמד ברכה, אך הייתה לו התנגדות בקרב מיעוט מסניפי חד"ש, מתוך חשש למידת עצמאותה של המפלגה במערך כזה. לבסוף הצטרפה חד"ש לרשימה המשותפת בהחלטה שהתקבלה ברוב גדול במועצת חד"ש הארצית, לאחר שהובהר שכל מפלגה ברשימה המשותפת תשמור על עצמאותה האידאולוגית ועל עצמאות מנגנוניה.
ב-22 בינואר 2015 הסתיים המשא ומתן בהצלחה, ובכנס בנצרת הוצגה הרשימה המשותפת לסיעות חד"ש, תע"ל, בל"ד ורע"ם. בראש הרשימה הועמד מזכיר חד"ש איימן עודה, ואחריו יו"ר רע"ם מסעוד גנאים, יו"ר בל"ד ג'מאל זחאלקה ויו"ר תע"ל אחמד טיבי. בקרב 14 המקומות הראשונים ברשימה, שנחשבו ריאליים, הוצבו 5 מועמדים מטעם חד"ש, 4 מועמדים מטעם בל"ד, 3 מועמדים מטעם רע"ם ו-2 מועמדים מטעם תע"ל. סוכם כי מקומות 12 ו-15 יתחלפו ברוטציה בין תע"ל ורע"ם, ומקומות 13 ו-14 יתחלפו ברוטציה בין חד"ש ובל"ד.
ברשימה שולבו במקומות שנחשבו ריאליים נציגים של כלל הדתות, אם כי רובם המוחלט מוסלמים (כולל הנציג הבדואי טלב אבו עראר), שני נציגים נוצרים (עאידה תומא סלימאן ובאסל גטאס), דרוזי אחד (עבדאללה אבו מערוף), ויהודי אחד (דב חנין). במקביל שולבו ברשימה שתי נשים במקומות ריאליים (עאידה תומא סלימאן במקום החמישי, וחנין זועבי במקום השביעי).
בבחירות לכנסת ה-20 התחזקה הרשימה בשני מושבים והגיעה ל-13 מושבים: 5 מושבים לחד"ש, 3 לבל"ד, 3 לרע"ם, ו־2 לתע"ל.
בכך קבע הגוש המפלגתי המיוצג ברשימה המשותפת שיא היסטורי של מנדטים בכנסת. בל"ד ורע"ם שמרו על כוחן, תע"ל עלתה לראשונה בתולדותיה ל-2 מנדטים, וחד"ש שחזרה את שיא המנדטים שלה לאחר 38 שנים. ההתמודדות המשותפת הצליחה לסחוף את הציבור הערבי ומספר המצביעים לגוש עלה בכ-100,000. שיעור ההצבעה בציבור הערבי עלה מכ-56% בבחירות לכנסת ה-19 לכ-64%, ושיעור ההצבעה למפלגות הלא-ציוניות בציבור הערבי קפץ לשיא היסטורי של כ-85%.
כתוצאה מההצלחה בבחירות, התחזקות כוחו של הגוש, והפיכת הרשימה המשותפת לסיעה השלישית בגודלה בכנסת, השיגו מפלגות הרשימה ייצוג חסר תקדים בוועדות הכנסת, וחברת הכנסת עאידה תומא-סלימאן (חד"ש) מונתה ליו"ר הוועדה לקידום מעמד האישה ולשוויון מגדרי, ובכך הייתה הראשונה אי פעם מטעם מפלגות הרשימה שעומדת בראש אחת מחמש הוועדות הקבועות של הכנסת.
בספטמבר 2016, לאחר מותו של שמעון פרס, נמנעה הרשימה המשותפת מלהשתתף בהלווייתו, בנימוק שהיה "ביטחוניסט של הכיבוש". החלטה זו ספגה ביקורת קשה, הן בציבור היהודי והן בציבור הערבי.
הרשימה המשותפת התנגדה להצהרת טראמפ שירושלים היא בירת ישראל. ב-22 בינואר 2018 נאם סגן נשיא ארצות הברית מייק פנס בכנסת. הח"כים הערביים הפריעו לנאום והניפו כרזות שבהן נכתב באנגלית ש"ירושלים היא בירת פלסטין". בעקבות ההפרעה הם הורחקו מהמליאה ופונו בכוח על ידי סדרני משמר הכנסת.
בינואר 2019, לקראת הבחירות לכנסת ה-21, התפצלה תע"ל מהרשימה המשותפת לסיעה נפרדת. בפברואר אותה שנה הוחלט כי במקום רשימה משותפת יתמודדו בבחירות 2 רשימות בנפרד: רשימה משותפת של חד"ש ותע"ל בראשות איימן עודה ואחמד טיבי, ורשימה משותפת של רע"ם ובל"ד בראשות מנסור עבאס.
הכנסת העשרים ושתיים
ב-20 ביוני 2019 הודיעו המפלגות חד"ש, תע"ל, רע"ם, ובל"ד שירוצו במשך הבחירות לכנסת ה-22 יחד במסגרת הרשימה המשותפת, כאשר איימן עודה, יו"ר מפלגת חד"ש, יעמוד בשנית בראש הרשימה, לאחר שירדו בכוחם בכנסת ה-21 משלושה עשר מנדטים לעשרה מנדטים, אך ב-16 ביולי התגלה משבר בין הסיעות בשאלת הרכב הרשימה לכנסת. ב-27 ביולי הכריזו חד"ש, רע"ם ותע"ל על ריצה משותפת. למחרת הודיעה בל"ד כי היא שבה גם כן לריצה תחת הרשימה המשותפת.
הכנסת העשרים ושלוש
הרשימה המשיכה גם לבחירות לכנסת העשרים ושלוש, והעלתה את כוחה ל-15 מנדטים. כלל מועמדיה המליצו בפני נשיא המדינה, ראובן ריבלין על בני גנץ לראשות הממשלה, וכתוצאה מכך העניק הנשיא לגנץ את המנדט להקמת הממשלה. באוקטובר 2020 הצביעה הרשימה נגד הסכם איחוד האמירויות הערביות–ישראל, הסכם שלום ונורמליזציה שנחתם בין מדינת ישראל לאיחוד האמירויות הערביות. איימן עודה ראש הרשימה המשותפת וחד"ש התייחס להסכם "כל עוד ישראל ממשיכה לשלוט במיליוני פלסטינים בשטחים הכבושים ימשיכו לחגוג אשליות של שלום על מדשאות בחוץ לארץ, בלי לתקן את המציאות פה בארץ".
במהלך כהונת הכנסת היה ויכוח ציבורי בין חד"ש, בל"ד ותע"ל לרע"ם ביחס לממשלת ישראל השלושים וחמש. רע"ם שאפה להיות לשון מאזניים בפרהסיה ובשל כך החליטה לקראת הבחירות לכנסת העשרים וארבע להתפצל מהרשימה המשותפת ולרוץ באופן עצמאי.
הכנסת העשרים וארבע
בעת השבעת הכנסת ה-24, חברי חד"ש ובל"ד לא נשבעו אמונים בנוסח המקובל, אלא השתמשו בנוסח אלטרנטיבי שתואם את ערכי המפלגה (מאבק בכיבוש, מאבק בגזענות וכו'). הדברים עוררו ביקורת והחברי הכנסת נשבעו כדין שבוע לאחר מכן.
חברת הסיעה, עאידה תומא-סלימאן משמשת גם כיו"ר הוועדה לקידום מעמד האישה ושוויון מגדרי.
הכנסת העשרים וחמש
ב-15 בספטמבר 2022, לקראת הגשת הרשימות לבחירות לכנסת העשרים וחמש ובעקבות מחלוקות על מיקומי החכי"ם ברשימה - התפצלה הרשימה המשותפת ל-2 רשימות שונות, רשימה משותפת של חד"ש ותע"ל בראשות איימן עודה ואחמד טיבי, ורשימה נפרדת של בל"ד בראשות סמי אבו שחאדה.
רובה מים
רובה מים או אקדח מים (באנגלית: Super Soaker או Water Gun) הוא צעצוע המתיז מים על מי שמכוונים אותו אליו, בדומה לירי ברובה. רובי המים מעוצבים לרוב, בדומה לכלי ירי אישיים, אך בגדלים מגוונים יותר. הם ברוב המקרים, עשויים מפלסטיק.
ישנם 4 סוגים עיקריים של רובי מים:
בצעצוע זה מקובל מאוד לשחק בבריכה. כמו כן, המשחק בו נפוץ בחג השבועות (חג המים).
One UI
One UI היא כיסוי למערכת הפעלה שפותחה על ידי סמסונג עבור מכשירי האנדרואיד הניידים שלה הרצים על אנדרואיד פאי ומעלה. המערכת מהווה את ההמשך ל-Samsung Experience ו-TouchWiz  הקודמות, נועדה להיות יעילה יותר ומגיעה עם אופטימיזציות תוכנה ספציפיות המאפשרות שימוש נוח יותר במכשירים ניידים בעלי מסכים גדולים עם יד אחת. המערכת הוצגה לראשונה בכנס המפתחים של סמסונג לשנת 2018, והיוותה לראשונה כחלק מעדכוני הקושחה של מכשיריה של סמסונג למערכת ההפעלה אנדרואיד 9.0 (Pie).
תכונות
One UI תוכננה על ידי סמסונג במטרה לגרום לחומרה ולתוכנה של מכשיריה של סמסונג "לעבוד בשיתוף פעולה בהרמוניה מושלמת", ולספק חוויה "טבעית" יותר עבור טלפונים חכמים גדולים. דפוס עיצוב בולט הכלול ביישומי המכשיר מתפרס דווקא לאורך חלקו התחתון של המסך ביישומים וכלים נפוצים וברכיבי ממשק המשתמש ולא בסמוך לחלקו העליון. הדבר מאפשר להגיע אל כלים אלו עם האגודל באופן פשוט יותר בעת שימוש במכשיר ביד אחת. מסיבות דומות, יישומי המכשירים הנתמכים מציגים כותרות גדולות יותר כדי להזיז את התוכן הראשי המוצג בהם למרכז המסך. סרגל הניווט התחתי תומך בשימוש במחוות, בעוד שהתווסף "מצב לילה" המופעל לאורך כל המערכת (מצב זה נותן לרכיבי הממשק וליישומים נתמכים ערכת צבעים כהַה). בדומה לאנדרואיד 9.0, מסך ריבוי המשימות מוצג ב-One UI בפריסה אופקית, בניגוד לפריסה האנכית של הגרסאות הקודמות.
הפצה
One UI נכללת במכשירי אנדרואיד חדשים ששווקו על ידי סמסונג מאז תחילת 2019, כולל סדרת הגלקסי S10 והגלקסי A (2019).
One UI מופצת עבור מכשירי סמסונג במהלך 2019 כחלק מעדכון לאנדרואיד 9.0 (Pie), החל מהגלקסי S9 והגלקסי נוט 9 בינואר 2019, גלקסי S8 וגלקסי נוט 8 בפברואר 2019, סמסונג גלקסי נוט 7 במרץ 2019, בדגמים שונים השולטים בחלק המרכזי והתחתון של השוק (במיוחד דגמי סדרות הגלקסי A והגלקסי J ששווקו מאז 2017) במהלך אמצע השנה, ודגמי גלקסי טאב נבחרים בסוף 2019.
סמסונג השיקה גרסת בטא ציבורית עבור עדכוני מערכת ה-One UI בנובמבר 2018.
One UI 1.0
One UI 1.0, הגרסה הראשונה של הממשק אשר מבוססת על אנדרואיד 9, הביאו לתכונות רבות שהפכו פופולריות יותר ויותר בקרב אפליקציות שונות ו-iOS. בראש ובראשונה, נוסף מצב כהה כדי להקל על עיני המשתמש את הצפייה בחללים חשוכים. תכונה זו נכללה באפליקציות רבות ובסופו של דבר הובאה אליה IOS 13 ואנדרואיד 10. הגרסה הראשונה הביאה גם כלי עריכה מקוריים של צילומי מסך, עיקולים מעודנים, חידודים ל-Always-On Display (הקש כדי להציג), Bixby משודרג עם תמיכה במיפוי מחדש של כפתור Bixby, ודרך חדשה לנווט במכשיר: מחוות. בעוד ש-Android 9 Pie אכן הגיע עם תמיכה במחוות, הוא היה זמין רק במכשירי Pixel ומכשירי AOSP במלאי ונאמר שהוא "חצי אפוי" על ידי משתמשים רבים. עם זאת, סמסונג החליטה ליצור מערכת מחוות משלהם כדי לנווט במכשירים עם OneUI מותקן. כל מה שהיה צריך לעשות זה להחליק למעלה מתחתית המכשיר בשלושת המיקומים של ה'כפתורים' כדי לנווט. היו הרבה ביקורות מעורבות על מערכת זו.
One UI 1.1,עדכון מינורי לOne-UI, הביא כמה תיקוני יציבות של מצלמה, טביעות אצבע וזיהוי פנים ואופטימיזציית ביצועים. עדכון זה אינו זמין בטלפוני הגלקסי S8, נוט 8, S9 ונוט 9, אבל היה עדכון OTA עבור הטלפונים בסדרת ה-S10.הוא הושק עם מכשירי סדרת Galaxy A, כגון A30, A50 ו-A70.
One UI 1.5, עדכון מינורי נוסף לOne-UI, היה בעיקר עבור מכשירי ה-Galaxy Smart Watches, עם זאת, מספק תמיכה מקורית של קישור ל-Windows. זה הושק עם סדרת מכשירי הנוט 10. היו לו גם 3 צלילי התראה שעברו שינויים קלים.
One UI 2.0
One UI 2, הדור השני לממשק הOne-UI אשר מבוסס על אנדרואיד 10, מספק למשתמשי גלקסי חוויית רווחה דיגיטלית מעוטרת, ממשק משתמש מעודן יותר בחלק מאפליקציות ברירת המחדל, כגון Device Care, שינוי קל של ממשק המשתמש במיקום השעון בהגדרות מהירות, מקליט מסך מקורי, מערכת המחוות החדשה של Android 10, מסך נעילה דינמי (טפט שונה בכל ביטול נעילה), תיקיית אשפה בקבצים, Android Auto מקורי וגישה קשה יותר להרשאת מיקום. OneUI 2.0 כבר יצא אל טלפוני הS10, נוט 10, S9 והנוט 9.
One UI 2.1, עדכון מינורי לממשק, מביא תמיכה במכשירי גלקסי התומכים בקצב טרי של 120 הרץ, שיתוף מהיר, שיתוף מוזיקה, מצבי מצלמה נוספים ותמיכה מקורית בכתוביות חיות. הוא הושק לראשונה עם טלפוני הS20 והZ-Fold. זה הגיע גם למכשירים אחרים כגון ה-S9, נוט 9, S10, נוט 10 וטלפונים נבחרים מסדרת הסמסונג גלקסי A כעדכון תוכנה.